**Dyddiad cyhoeddi:** 19 Mawrth 2024

**Cais Rhyddid Gwybodaeth** 54/24

Rydym yn ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Allwch chi roi manylion am ddyraniad y trenau newydd (niferoedd) a nifer cyfartalog y cerbydau ar y llwybrau isod.**

**Pen-y-bont ar Ogwr - Aberdâr**

**Y Barri - Aberdâr**

**Y Barri - Merthyr Tudful**

**Penarth - Bargoed**

**Penarth - Ystrad Mynach**

**Penarth - Rhymni**

**Aberdaugleddau - Manceinion**

**Hefyd, rhowch y data a ddefnyddiwyd i wneud penderfyniadau dyrannu (er enghraifft nifer y teithwyr ar gyfer pob gwasanaeth) ynghyd â ffactorau perthnasol eraill.**

**Yn olaf, rhowch fanylion y broses lywodraethu i’w chymeradwyo.**

**YMATEB**

***Allwch chi roi manylion am ddyraniad y trenau newydd (niferoedd) a nifer cyfartalog y cerbydau ar y llwybrau isod.***

Gweler isod ddyraniad unedau yn y Cynllun Trafnidiaeth Lleol, sef y cynllun sylfaenol. Mae’n nodi’r unedau rydym yn bwriadu eu rhedeg fesul gwasanaeth, er bod hyn yn gallu newid ar sail argaeledd unedau, digwyddiadau ac ati.

Mae taflen wedi’i hatodi sy’n cynnwys manylion fesul gwasanaeth ond mae wedi’i chrynhoi isod:

Pen-y-bont ar Ogwr - Aberdâr: 2 gerbyd Class 150

Y Barri – Aberdâr: 2 gerbyd Class 150

Y Barri - Merthyr Tudful: 2 gerbyd Class 150

Penarth – Bargoed: Uchafswm o 4 gerbyd Class 231 gyda rhai 2 gerbyd Class 150

Penarth - Ystrad Mynach: 4 gerbyd Class 231

Penarth – Rhymni: Uchafswm o 4 gerbyd Class 231

Aberdaugleddau – Manceinion: 3 neu 4 gerbyd Class 197

***Hefyd, rhowch y data a ddefnyddiwyd i wneud penderfyniadau dyrannu (er enghraifft nifer y teithwyr ar gyfer pob gwasanaeth) ynghyd â ffactorau perthnasol eraill.***

Nid yw Trafnidiaeth Cymru yn gallu darparu data penodol ar hyn, ond mae’r cynllun trenau wedi’i selio ar amcan o argaeledd unedau wrth i’n fflyd newydd gael ei chyflwyno, ac mae’n ystyried lle gall y fflyd redeg.

Er enghraifft, ni allwn redeg unedau Class 231 ar linellau Treherbert, Aberdâr, Merthyr gan nad ydynt wedi’u clirio i redeg arnynt. Er ein bod yn ceisio darparu cymaint o gapasiti â phosibl, mae gennym adnoddau sy’n arwain ein tîm Cynllunio Trenau ar y ffordd orau o rannu capasiti ar sail y galw hanesyddol gan deithwyr.

***Rhowch fanylion y broses lywodraethu i’w chymeradwyo.***

Mae unrhyw newid i’r amserlen a fyddai’n golygu newid dyraniad unedau yn cael ei drafod a’i graffu gan TrC drwy nifer o fforymau. Dylai’r cynllun trenau lynu wrth y Gofyniad Gwasanaeth Trên, sef dogfen gyhoeddus yn nodi lefel gwasanaeth sylfaenol.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".